**GUVERNUL ROMÂNIEI**

**HOTĂRÂRE**

**privind modificarea denumirii și actualizarea datelor de identificare și a valorilor de inventar, după caz, ale unor imobile aflate în domeniul public al statului și în administrarea Ministerului Sănătății prin unități aflate în subordinea sa**

Având în vedere prevederile art. 2^1 şi 2^2 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările și completările ulterioare și ale art.2 alin (1) din Hotărârea Guvernului nr 1705/2006 pentru aprobarea inventarului centralizat al bunurilor din domeniu public al statului, cu modificările și completările ulterioare

în temeiul art. 108 din Constituţia României, republicată, al art. 288 alin. (1) și (2) din OUG nr. 57/2019 privind Codul administrativ, cu completările ulterioare,

 **Guvernul României adoptă prezenta hotărâre.**

**ART. 1**

Se aprobă modificarea denumirii și actualizarea datelor de identificare și a valorilor de inventar, după caz, ale unor imobile aflate în domeniul public al statului și în administrarea Ministerului Sănătății prin unități aflate în subordinea sa, potrivit Anexei care face parte integrantă din prezenta hotărâre.

**ART. 2**

Ministerul Sănătăţii împreună cu Ministerul Finanţelor, vor opera modificările corespunzătoare în Anexa nr. 15 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.

**PRIM-MINISTRU**

**ION - MARCEL CIOLACU**